CELEX: 32021D1220(01)
Language: ro
Date: 2021-11-23 00:00:00
Title: Decizia Consiliului din 23 noiembrie 2021 de numire a unui membru al Consiliului de administrație al Autorității Europene pentru Siguranța Alimentară 2021/C 512 I/03

20.12.2021   
               
               
                  RO
               
               
                  Jurnalul Oficial al Uniunii Europene
               
               
                  CI 512/12
               
            
         DECIZIA CONSILIULUI
         din 23 noiembrie 2021
         de numire a unui membru al Consiliului de administrație al Autorității Europene pentru Siguranța Alimentară
         (2021/C 512 I/03)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 25 alineatul (1),
         având în vedere lista candidaților prezentată Consiliului de Comisia Europeană prin scrisoarea din 14 iulie 2021,
         având în vedere punctele de vedere exprimate de Parlamentul European prin scrisoarea din 18 octombrie 2021,
         întrucât:
         
                     (1)
                  
                  
                     Este esențial să se asigure independența, înalta calitate științifică, transparența și eficiența Autorității Europene pentru Siguranța Alimentară. De asemenea, este indispensabil să se asigure cooperarea între statele membre și autoritatea respectivă.
                  
               
                     (2)
                  
                  
                     Articolul 25 alineatul (1) din Regulamentul (CE) nr. 178/2002 prevede ca patru dintre membrii Consiliului de administrație al Autorității Europene pentru Siguranța Alimentară să aibă experiență profesională în organizații reprezentând consumatorii și alte interese din lanțul alimentar. Mandatul unui membru al Consiliului de administrație al Autorității Europene pentru Siguranța Alimentară cu o astfel de experiență profesională a expirat la 30 iunie 2021. Prin urmare, membrul respectiv ar trebui să fie înlocuit cu un nou membru care are experiență profesională în organizații reprezentând consumatorii sau alte interese din lanțul alimentar.
                  
               
                     (3)
                  
                  
                     Lista candidaților prezentată de Comisie a fost analizată în vederea numirii noului membru al Consiliului de administrație al Autorității Europene pentru Siguranța Alimentară pe baza documentației furnizate de Comisie și luându-se în considerare punctele de vedere exprimate de Parlamentul European. Scopul este de a se asigura cel mai înalt nivel de competență, o gamă largă de cunoștințe relevante și, în concordanță cu acestea, cea mai largă distribuție geografică posibilă la nivelul Uniunii.
                  
               
                     (4)
                  
                  
                     Articolul 10 alineatul (2) din Regulamentul (UE) 2019/1381 al Parlamentului European și al Consiliului (2) prevede că mandatul membrilor Consiliului de administrație al Autorității Europene pentru Siguranța Alimentară aflați în funcție la 30 iunie 2022 expiră la acea dată. Prin urmare, postul vacant ar trebui ocupat pentru un mandat care se încheie la 30 iunie 2022,
                  
               ADOPTĂ PREZENTA DECIZIE:
         
            Articolul 1
            Dna Marija CERJAK se numește în calitatea de membru al Consiliului de administrație al Autorității Europene pentru Siguranța Alimentară pentru perioada cuprinsă între 23 noiembrie 2021 și 30 iunie 2022.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 23 noiembrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  JO L 31, 1.2.2002, p. 1.
         
            (2)  Regulamentul (UE) 2019/1381 al Parlamentului European și al Consiliului din 20 iunie 2019 privind transparența și durabilitatea modelului UE de evaluare a riscurilor în cadrul lanțului alimentar și de modificare a Regulamentelor (CE) nr. 178/2002, (CE) nr. 1829/2003, (CE) nr. 1831/2003, (CE) nr. 2065/2003, (CE) nr. 1935/2004, (CE) nr. 1331/2008, (CE) nr. 1107/2009, (UE) 2015/2283 și a Directivei 2001/18/CE (JO L 231, 6.9.2019, p. 1).